Paxta-to‘qimachilik klasterlari yo‘q hududlarda paxta tozalash korxonalari negizida fermer xo‘jaliklari ixtiyoriy kooperatsiyalari tashkil etiladi. Foto: Kun.uz “Huquqiy axborot” kanalida yozilishicha, quyidagilar kooperatsiyaning asosiy vazifalari hisoblanadi: kooperatsiya a’zolari tomonidan paxta yetishtirish uchun zarur texnika, uskuna, transportdan, paxta tozalash zavodlaridan birgalikda foydalanishni tashkil etish;   kooperatsiya va ular a’zolari o‘rtasidagi shartnoma asosida qishloq xo‘jaligi texnikasi, yonilg‘i-moylash materiallari, mineral o‘g‘it, urug‘lik, kimyoviy va biologik himoya vositalari bilan ta’minlash;   kooperatsiya bilan hamkorlik qilish uchun eksport qiluvchilarni jalb etish, ichki va tashqi bozorlarda marketing tadqiqotlari o‘tkazish;   kooperatsiya a’zolari tomonidan ishlab chiqariladigan paxta tolasi va ikkilamchi mahsulotlarni birjada yoki birjada shakllangan narxlarda to‘g‘ridan to‘g‘ri shartnomalar asosida sotish.